Държавен вестник, бр. 54, 2016 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  54
1. добива информация чрез осъществя­
ване на:
а) оперативно-разузнавателна дейност;
б) електронно разузнаване;
в) разузнаване чрез изображения;
2. осъществява информационно-анали­
тична дейност за обработване на добитата 
информация, създаване и разпространяване 
на стратегическа разузнавателна информация;
3. осъществява международно сътрудни­
чество в рамките на разузнавателната общ­
ност на НАТО и ЕС и с партньорски служби 
съгласно чл. 34, 68 и 69 от Закона за военното 
разузнаване; 
4. осъществява информационно осигуря­
ване и разузнавателна поддръжка на въоръ­
жените сили на Република България. 
(2) Службата управлява единния разуз­
навателен процес във въоръжените сили на 
Република България. 
Чл. 21. Добиването на информация се 
осъществява съгласно приложение № 2 (се­
кретно).
Чл. 22. Условията и редът за осъществя­
ване на информационно-аналитична дейност 
се определят с акт на директора на Службата 
след решение на Експертната комисия за уп­
равление на разузнавателната дейност.
Чл. 23. (1) Службата организира процеса на 
определяне, утвърждаване и разпределяне на 
информационните задачи на военното разуз­
наване съгласно чл. 10 от Закона за военното 
разузнаване. 
(2) Информационните задачи се разработват 
на базата на задачите, поставени от минис­
тър-председателя и министъра на отбраната, 
и постъпилите заявки от потребителите на 
разузнавателна информация.
(3) Информационните задачи по ал. 1 са 
дългосрочни, годишни и допълнителни.
(4) Дългосрочните и годишните инфор­
мационни задачи по ал. 3 се съгласуват от 
министъра на отбраната и се утвърждават от 
министър-председателя. 
(5) Информационните задачи на структури­
те, осъществяващи разузнавателната дейност 
в Службата, се поставят със съответни актове 
на директора на Службата след решение на 
Експертната комисия за управление на раз­
узнавателната дейност.
Чл. 24. Разузнавателните органи на Служ­
бата изготвят планове за изпълнение на 
поставените им задачи и отчети за тяхното 
изпълнение. 
Чл. 25. Службата: 
1. подпомага началника на отбраната при 
осъществяване на правомощията му по чл. 23 
от Закона за военното разузнаване, като ор­
ганизира и прилага система за планирането, 
координирането и отчитането му; 
2. организира взаимодействието и коорди­
нира дейностите по информационното осигу­
ряване и разузнавателната поддръжка на бъл­
гарските военни контингенти със структурите 
в Министерството на отбраната, Съвместното 
командване на силите и командванията на 
видовете въоръжени сили; 
3. участва в определянето на необходи­
мите способности на силите и средствата за 
разузнаване и разработването на насоките за 
организационно изграждане, модернизиране и 
превъоръжаване на разузнавателните струк­
тури и формирования във въоръжените сили;
4. участва в процесите на отбранителното 
планиране, планирането и провеждането на 
подготовката на въоръжените сили и серти­
фицирането на щабовете и декларираните 
формирования;
5. участва в разработването на нови, под­
държането и актуализирането на съществува­
щите национални ръководни, концептуални и 
доктринални документи в областта на сигур­
ността и отбраната, както и във въвеждането 
в практика на съюзни публикации и стан­
дартизационни документи, регламентиращи 
разузнаването във въоръжените сили.
Чл. 26. (1) За осъществяване на разузна­
вателна поддръжка на въоръжените сили на 
Република България Службата изгражда, из­
праща и управлява разузнавателни органи в 
състава на международни мисии и операции 
с българско военно или гражданско-военно 
участие и във формированията при провеждане 
на национални операции от въоръжените сили.
(2) Условията за осъществяване на дей­
ността на разузнавателните органи в мисията/
операцията се утвърждават от министъра на 
отбраната по предложение на директора на 
Службата. 
(3) Командироването на служителите от 
състава на разузнавателните органи се извърш­
ва със заповед на министъра на отбраната 
по предложение на директора на Службата. 
Чл. 27. (1) Службата планира и коорди­
нира дейностите по електронната война във 
въоръжените сили на Република България 
и разработва и актуализира националните 
документи по електронната война в съответ­
ствие със стратегическите и оперативните 
документи на НАТО.
(2) В качеството си на национален орган 
Службата поддържа бази данни, свързани с 
дейностите по електронната война в рамките 
на НАТО.
Чл. 28. (1) Службата осигурява експлоата­
цията, поддръжката и развитието на систе­
мата за обработка и обмен на разузнавателна 
информация на НАТО на национално ниво. 
(2) Службата координира и организира 
достъпа до системата за обмен на информа­
ция от органите за електронно разузнаване 
на НАТО и системите за обмен на разузнава­
телна информация на Международния военен 
секретариат на ЕС.